227 



Chelifer quadrimaculatus Tömösváry. 



A test erÖsen lapított, ellypticus és fénylő. A fejtor kétszer oly hosszú 

 mint széles, világosan feltűnő haránt barázdákkal, melyek közül az első iveit 

 s a hát középvonalában kissé bemélyedt, míg a második barázda egyenes. 

 A fejtór mellső szegélye feltűnően kikerekített, egyszerű szőrökkel gyéren 

 fedett, egyenlően finoman szemcsézett. A szemek aránylag nagyok, a fejtór 

 oldalszegélyén a tapogatók alatt vannak elhelyezve. A potroh 9 gyűrűje 

 csaknem egyenlően széles, míg a 10 és 11 -ik gyűrű gyorsan elkeskenyedik, 

 az utolsó csaknem egyenesen elmetszett. A potroh 9 ízének oldal szegélye, 

 fűrrészfogak alakjához hasonlóan meg van nyúlva, mely fogszerü nyúlvány 

 különösen a 6— 9 gyűrűn szerfelett feltűnő. A világosabb háti középvonal 

 igen keskeny, míg az egyes gyűrűk között lévő vonalak az előbbinél kétszerte 

 szélesebbek. A potroh gyűrűk mindkét fele középvonalában egy nagy 

 sötétebb foltot visel, melytől jobbra és balra egy-egy világos sárgásfehér 

 pont van (ily pont, minden ízen 4 van, ahonnan quadrimaculatus fajnevét 

 is vette), melyekben egy-egy egyszerű szőr van elhelyezve. Azon kívül az 

 egyes potroh gyűrűkön, az utolsó kivételével, több, sárgás fehér, hosszúkás 

 pontocska van, melyek közül a hátsó szegélyen lévők nagyobbak és minde- 

 nikök egy-egy egyszerű szőrt hordoz. A potroh szőrözete egynemű s egy- 

 szerű szőrökből áll, csupán az utolsó gyűrűn vannak bunkós szőrök, ezek 

 között jobbra és balra egy-egy hosszabb egyszerű szőr veszi eredetét. A 

 potroh egyenlően és finoman szemcsézett. A csáprágó alapirésze ott, hol a 

 mozgatható szár belé ízesül, kikerekített. A belső mozgathatlan szár ívelt, 

 közepéig fogazott, míg a külső mozgatható szár fésüszerű fogakat visel s 

 mellső végén egy hármason osztott nyúlványban (galea) végződik, mely alatt 

 egy ugyan ily hosszúságú szőr foglal helyet. Atapogatók oly hosszúságúak, 

 mint a test. A tapogatók második íze kerek, hátsó szegélyén négy fűrész- 

 fog van; a harmadik íz kissé lapított, háromszor oly hosszú mint széles 

 és ívelt; a negyedik íz tojásdad s belső szegélye erősen ívelt, valamivel 

 szélesebb mint az előbbi. Az ollók törzse tojásdadalaku s kevéssel hosszabb, 

 mint az ollószárak. A tapogatók az ollószárak kivételével egyenlően szem- 

 csézettek, a második és harmadik íz bunkós szőrökkel, míg a negyedik íz 

 és az ollók alapi része elmetszett szőrökkel van fedve. Az ollószárak simák 

 és tömött, egyszerű szőrrel fedettek, melyek között 8 — 10 hosszú tapogató 

 szőr van elhelyezve. A lábak aránylag rövidek, különösen a czomb erősen 

 vastagodott, és sűrűn tompított szőrrel fedett. A lábvégíz a karmok megett 

 kampószerűen kiszélesedik, s ä karmok a tapadó (Hafter) alatt egy szembe- 

 fordított mellékkarommal bírnak. A fejtór és potroh sötétbarna, a tapogatók 

 pirossas barnák, a gyűrűk között lévő hártyás rész, valamint a középvonal 

 világos sárgás-barna, a lábak, valamint a csáprágók barnás-sárgák. 



